سلام الله على احلى اعضاء اليوم خميس وخطرلي انزل اول مو ضوع بعد غيابي الطويل الي جان سنة وكلت بلا ما انزل مو ضوع جدي انزل واحد يضحكهم والي يعجبة يكتب وية الرد برجة حتى نعرفة براحتة هذا اذا عاجبكم
ابراج تحشيشية
الجوزاء : يابة مثل ميكول عبد الحليم بقارئة الفنجان : طريقك مسدود و مصخم و مسود بس . لان دتحجي وية هذا الولد الموزين رح تسال ليش مو زين اكلك البارحة راح باك الفيديو سي دي مال ام محمود و عاف التلفزيون
العذراء : اكلك من هسه عوف سرة البانزين لان لو تطلع نخلة براسك مرح يوصلك السرة و خلي المولدة تشتغل على الهوة و نام بالحر و انسمط
الحوت : لتطلع وية جماعتك اليوم لان ادري بيك اذا تطلع فجفت للمنصور
لان رح يصير شكل انفجار يسوة عمرك و هم اذا تريد اكلك الخسائر هم اكلك
الخسائر : كيلوين طماطة و راسين بصل و احتمال بيذنجاناية
الاسد : بابا مو كلنه لهذا لتطلع فانته اخذ على روحك و لتطلع و اياك تفوت بهذا الشارع الي كبالك ترة منتظريك سلابة و ياخذون سيارتك و من خباثتهم يذبوك بالموصل و بلة فلوس و عود صير رجال و ارجع لبيتكم
الميزان : المفروض اليوم حلو الك فاخذ مرتك و طلعها وكلها من ابو الفلافل الي براس الشارع و رجعها ترة تكلبها نجف على راسك
الثور مو دقيتني دروح اشتري ال بي – ام الي صارلك اسبوع مخيل عليها بس اني انصحك و اكلك ترة ثاني يوم تكعد من النوم تلكة حتى الكاشي الي جواها مشلوع
القوس بصفتك كاعد عطال بطال لا شغل و لا مشغلة فاطلع رش الحديقة اشرفلك قبل متنلكف
الحمل : يعني انته شممكن تسوي هو انته حمل فخليك كاعد ببيتك و استر روحك ترة بس تطلع ابن الجيران لازم الماسحة متحلف ميهدها الة براسك ، انته جايز من روحك سويت ويا مشكلة
السرطان : ما طول المرة مسافرة فسوي الحفلة الي جماعتك وزوك عليها
و انته مسوي روحك شريف و تكللهم لا و انته اكثر واحد رايدها بس ها مو تصادق ترة انته خلصان و معجز مو وكتك راسا تموت
العقرب : طلع الحبَيبة اليوم وديها وكلها موطة من صيدا بس دير بالك اذا عندك شغلة بشارع الربيع اجلها لان صار انفجار و اذا تطب فلتحلم الحرس الوطني رح يخلوك تطلع
الجدي : يمعود صدك جذب عوف الترفك-لايت و عوف الجكاير و روح حوسملك فد جم مبردة و بيعهن و اشتريلك محل جكاير اذا هيج عاجبك الجكاير
الدلو : بابا هوة انته برج السطلة فاكثر شي ممكن اكولة لتمشي من يم اي شباك لتجيك سطلة مي تسبحك و انته بالشارع ابدال هذا المي المكطوع و يكون دوش يخلصك من الحر
وياريت عجبكم الموضوع
تحياتي